Diari Oficial de la Generalitat Valenciana


Sumari del DOGV 1533, del 02-05-1991 (1991/800102)

DECRET 67/1991, de 29 d'abril, del Consell de la Generalitat Valenciana, pel qual s'aprova l'Oferta d'Ocupació Pública Docent de la Generalitat Valenciana.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/04/29/67/dof/vci/html**

### Dades del document

Número de DOGV
:   1533

Data del DOGV
:   02-05-1991

Secció del DOGV
:   DISPOSICIONS GENERALS

Número del document
:   1991/800102


Data del document
:   29-04-1991

Organisme emissor
:   Conselleria de Cultura, Educació i Ciència

Tipus de document
:   Decret

Decret 67/1991, de 29 d'abril, del Consell de la Generalitat Valenciana, pel qual s'aprova l'Oferta d'Ocupació Pública Docent de la Generalitat Valenciana.  
L'article 20 del Decret Legislatiu, de 20 de març de 1991, del Consell de la Generalitat Valenciana, pel qual s'aprovà el Text Refós de la Llei de la Funció Pública Valenciana, defineix el conjunt de llocs dotats pressupostàriament que constitueixen l?Oferta d'Ocupació Pública de la Generalitat Valenciana.  
l'article 4.1 del Reial Decret 574/1991, de 22 d'abril, pel qual es regula transitòriament l?ingrés en els cossos de funcionaris docents a què es refereix la Llei Orgànica 1/1990, de 3 d'octubre, d'Ordenació General del Sistema Educatiu, estableix la condició de publicació de l?Oferta d'Ocupació Docent prèvia a la realització de les convocatòries per a la provisió de les places vacants que hi són autoritzades.  
En virtut d'això, a proposta del Conseller de Cultura, Educació i Ciència, i amb la deliberació prèvia del Govern Valencià en la reunió del dia 29 d'abril de 1991,  
DECRETE:  
Article primer  
En cumpliment de l'article 20 del Decret Legislatiu de data 20 de març de 1991, del Consell de la Generalitat Valenciana, pel qual s'aprovà el Text Refós de la Llei de la Funció Pública Valenciana, l'article 2 del Decret 69/1986, de 2 de juny, del Consell de la Generalitat Valenciana, i del que es preveu en la disposició addicional desena, apartat 1, i la disposició addicional catorze, apartats 1, 2 i 3, de la Llei Orgànica 1/1990, de 3 d'octubre, d'Ordenació General del Sistema Educatiu, s'aprova l?Oferta d'Ocupació Pública Docent per a 1991, en el termes que s'estableixen en aquest decret.  
Article segon  
1. D'acord amb el que estableix la Llei 13/1982, de 7 d'abril, d'Integració Social dels Minusvàlids, en les proves selectives, incloses les corresponents a la promoció interna, seran admeses les persones amb minusvàlues en igualtat de condicions que la resta d'aspirants.  
Les convocatòries per a la provisió de llocs d'aquesta oferta no establiran exclusions per minusvàlua, llevat dels casos en què siguen incompatibles amb l'exercici de les tasques o funcions corresponents.  
2. S'establirà una reserva no inferior al 3% de les vacants per a ser cobertes entre personal amb discapacitat de grau igual o superior al 33%, de manera que, progressivament, s'aconseguesca el 2% de l?efectius totals del personal docent de la Generalitat Valenciana sempre que superen les proves selectives. l'opció de llocs reservats haurà de formular-se en la sol·licitud de participació en les convocatòries, cosa que s'haurà d'indicar expressament.  
3. A l?efecte d'aquest article, correspondrà als òrgans competents de la Conselleria de Treball i Seguretat Social acreditar la condició de persona amb minusvàlua o discapacitada.  
La compatibilitat amb l?exercici de tasques i funcions podrà ser acreditada tant pels esmentats òrgans com per l'Administració sanitària. En totes les convocatòries es farà indicació expressa d?aquesta competència.  
Article tercer  
L'utilizació de l'augment addicional del 10% de les vacants existents, previst en l'article 9.2 del Text Refós de la Llei de la Funció Pública Valenciana, haurà de mencionar-se expressament en cadascuna de les convocatòries de les proves selectives.  
Article quart  
Les convocatòries objecte d'aquesta oferta hauran de publicar-se en el termini màxim de tres mesos des de la publicació del present decret. En aquestes els aspirants podran optar per realitzar les proves en qualsevol dels dos idiomes oficials de la Comunitat Valenciana.  
Article cinquè  
En l'oferta s'inclouen les vacants dotades en els pressupostos de la Generalitat Valenciana per a 1991, la provisió de les quals es preveu realitzar durant el present exercici amb el detall següent:  
Funcionaris del Grup A  
Cos de Professors de Ensenyament Secundari 1347  
Cos de Professors de Música i Arts Escèniques 23  
Cos de Professors d?Arts Plàstiques i Disseny 17  
Cos de Professors d'Escoles Oficials d'Idiomes 18  
 Total grup A 1.405  
Funcionaris del Grup B  
Cos de Mestres 980  
Cos de Profes. Tècnics de Formació Professional 38  
Cos de Mestres de Taller d?Arts Plàstiques i Disseny 5  
 Total grup B 1.023  
DISPOSICIO ADICCIONAL  
La instrumentació de les proves selectives per a l?ingrés en l'Administració de la Generalitat Valenciana, que es deriven de les convocatòries objecte d'aquesta oferta d'ocupació pública, es realitzarà per mitjà de la Conselleria de Cultura, Educació i Ciència. Aquestes proves es concretaran en las respectives convocatòries per raó del nombre de vacants i la seua naturalesa jurídica.  
DISPOSICIONS FINALS  
Primera  
Els llocs de treball inclosos en aquesta oferta d'ocupació pública no podran sofrir cap modificació en la seua classificació fins després d'haver-se realitzat les proves selectives corresponents i la provisió dels llocs de treball que corresponguen.  
Segona  
Aquest decret entrarà en vigor l?endemà de la seua publicació en el Diari Oficial de la Generalitat Valenciana.  
València, 29 d?abril de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANTONI ESCARRE I ESTEVE


Còpia Permalink ELI